title: 2007/210/CE: Decizia Consiliului din 19 martie 2007 privind semnarea și aplicarea provizorie a Acordului dintre Comunitatea Europeană și Guvernul Malaeziei privind anumite aspecte ale serviciilor aeriene

text:
               4.4.2007

               RO

               Jurnalul Oficial al Uniunii Europene

               L 94/26

         DECIZIA CONSILIULUI
   din 19 martie 2007
   privind semnarea și aplicarea provizorie a Acordului dintre Comunitatea Europeană și Guvernul Malaeziei privind anumite aspecte ale serviciilor aeriene
   (2007/210/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 80 alineatul (2), coroborat cu articolul 300 alineatul (2) primul paragraf prima teză,
   având în vedere propunerea Comisiei,
   întrucât:

               (1)

               La 5 iunie 2003, Consiliul a autorizat Comisia să deschidă negocierile cu țări terțe privind înlocuirea anumitor dispoziții din acordurile bilaterale existente cu un acord comunitar.

               (2)

               Comisia a negociat în numele Comunității un acord cu Guvernul Malaeziei cu privire la anumite aspecte ale serviciilor aeriene în conformitate cu mecanismele și directivele din anexa la Decizia Consiliului de autorizare a Comisiei în vederea deschiderii negocierilor cu țări terțe privind înlocuirea anumitor dispoziții din acordurile bilaterale existente cu un acord comunitar.

               (3)

               Sub rezerva încheierii sale la o dată ulterioară, acordul negociat de către Comisie ar trebui semnat și aplicat provizoriu,

         DECIDE:
   Articolul 1
   Semnarea Acordului dintre Comunitatea Europeană și Guvernul Malaeziei privind anumite aspecte ale serviciilor aeriene se aprobă prin prezenta decizie, în numele Comunității, sub rezerva deciziei Consiliului privind încheierea acordului în cauză.
   Textul acestui acord se anexează la prezenta decizie.
   Articolul 2
   Președintele Consiliului este autorizat prin prezenta să numească persoana/persoanele împuternicită/împuternicite să semneze acordul în numele Comunității, sub rezerva încheierii sale.
   Articolul 3
   Până la intrarea sa în vigoare, acordul se aplică în mod provizoriu începând cu prima zi a primei luni următoare datei la care părțile s-au notificat reciproc despre îndeplinirea procedurilor necesare în acest scop.
   Articolul 4
   Președintele Consiliului este autorizat prin prezenta decizie să înainteze notificarea prevăzută la articolul 9 alineatul (2) din acord.

      Adoptată la Bruxelles, 19 martie 2007.

            Pentru Consiliu

            Președintele

         Horst SEEHOFER

    ---documentbreak---

               4.4.2007

               RO

               Jurnalul Oficial al Uniunii Europene

               L 94/28

         ACORD
   între Comunitatea Europeană și Guvernul Malaeziei privind anumite aspecte ale serviciilor aeriene
   COMUNITATEA EUROPEANĂ,
   pe de o parte, și
   GUVERNUL MALAEZIEI (denumit în continuare Malaezia),
   pe de altă parte,
   (denumite în continuare „părțile”),
   RECUNOSCÂND că dispozițiile acordurilor bilaterale privind serviciile aeriene încheiate între statele membre ale Comunității Europene și Malaezia care contravin legislației comunitare trebuie să fie aduse în conformitate cu aceasta din urmă, astfel încât să se stabilească un temei juridic solid pentru serviciile aeriene dintre Comunitatea Europeană și Malaezia și să se asigure continuitatea respectivelor servicii aeriene,
   CONSTATÂND că, în ceea ce privește mai multe aspecte care pot fi reglementate prin acorduri bilaterale privind serviciile aeriene încheiate între statele membre ale Comunității Europene și țări terțe, Comunitatea Europeană beneficiază de o competență exclusivă,
   CONSTATÂND că, în temeiul legislației comunitare, operatorii de transport aerian din Comunitate stabiliți într-un stat membru beneficiază de dreptul de acces nediscriminatoriu la rutele aeriene dintre statele membre ale Comunității Europene și țările terțe,
   AVÂND ÎN VEDERE acordurile dintre Comunitatea Europeană și anumite țări terțe care prevăd pentru resortisanții respectivelor țări terțe posibilitatea de a deveni proprietari ai unor operatori de transport aerian, titulari ai unei licențe acordate în conformitate cu legislația comunitară,
   CONSTATÂND că, în temeiul legislației comunitare, operatorii de transport aerian nu pot, în principiu, să încheie acorduri care ar putea afecta comerțul dintre statele membre ale Comunității Europene și al căror obiect sau efect este împiedicarea, restricționarea sau denaturarea concurenței,
   RECUNOSCÂND că dispozițiile acordurilor bilaterale privind serviciile aeriene încheiate între statele membre ale Comunității Europene și Malaezia care: (i) solicită sau favorizează adoptarea unor acorduri între întreprinderi, a unor decizii luate de asociații ale întreprinderilor sau a unor practici concertate care împiedică, denaturează sau restricționează concurența dintre operatorii de transport aerian pe rutele respective; sau (ii) întăresc efectele oricăror astfel de acorduri, decizii sau practici concertate; sau (iii) deleagă operatorilor de transport aerian sau altor operatori privați responsabilitatea de a lua măsuri care împiedică, denaturează sau restricționează concurența dintre operatorii de transport aerian pe rutele respective, ar putea face ca normele referitoare la concurență aplicabile întreprinderilor să devină ineficiente,
   CONSTATÂND că, în cadrul acestor negocieri, Comunitatea Europeană nu are drept obiectiv mărirea volumului total al traficului aerian dintre Comunitatea Europeană și Malaezia, compromiterea echilibrului dintre operatorii de transport aerian ai Comunității și operatorii de transport aerian ai Malaeziei și nici negocierea unor modificări ale dispozițiilor acordurilor bilaterale existente ce reglementează serviciile aeriene în ceea ce privește drepturile de trafic,
   CONVIN DUPĂ CUM URMEAZĂ:
   Articolul 1
   Dispoziții generale
   (1)   În sensul prezentului acord, prin „state membre” se înțelege statele membre ale Comunității Europene.
   (2)   În cadrul fiecăruia dintre acordurile enumerate la anexa I, trimiterile la resortisanții statului membru care se constituie parte la acordul respectiv se interpretează ca trimiteri la resortisanții statelor membre ale Comunității Europene.
   (3)   În cadrul fiecăruia dintre acordurile enumerate la anexa I, trimiterile la operatorii de transport aerian sau la companiile aeriene ale statului membru care se constituie parte la acordul respectiv se interpretează ca trimiteri la operatorii de transport aerian sau la companiile aeriene desemnate de respectivul stat membru.
   Articolul 2
   Desemnarea de către un stat membru
   (1)   Dispozițiile alineatelor (2) și (3) ale prezentului articol prevalează asupra dispozițiilor corespunzătoare ale articolelor enumerate la anexa II literele (a) și, respectiv, (b), în ceea ce privește desemnarea unui operator de transport aerian de către statul membru în cauză, autorizațiile și permisele acordate de Malaezia și refuzul, revocarea, suspendarea sau limitarea autorizațiilor ori a permiselor operatorului de transport aerian.
   (2)   De îndată ce se primește o desemnare de la un stat membru, Malaezia acordă autorizațiile și permisele corespunzătoare într-un termen procedural minim, cui următoarele condiții:

               (i)

               în temeiul Tratatului de instituire a Comunității Europene, operatorul de transport aerian să fie stabilit pe teritoriul statului membru care a efectuat desemnarea și să dețină o licență de operare valabilă, în conformitate cu legislația comunitară; și

               (ii)

               statul membru care a eliberat certificatul de operator aerian să efectueze și să mențină un control reglementar efectiv al operatorului de transport aerian, iar autoritatea aeronautică competentă să fie identificată în mod clar în desemnare; și

               (iii)

               operatorul de transport aerian să aibă sediul principal pe teritoriul statului membru de la care a primit licență de operare valabilă; și

               (iv)

               operatorul de transport aerian să fie deținut, în mod direct sau prin intermediul unui acționariat majoritar, de către state membre și/sau resortisanți ai statelor membre și/sau de către alte state enumerate la anexa III și/sau resortisanți ai acestor alte state și să fie controlat efectiv de către respectivele state și/sau resortisanți ai acestora.

         (3)   Malaezia poate refuza, revoca, suspenda sau limita autorizațiile ori permisele unui operator de transport aerian desemnat de un stat membru în cazul în care:

               (i)

               în temeiul Tratatului de instituire a Comunității Europene, operatorul de transport aerian nu este stabilit pe teritoriul statului membru care a efectuat desemnarea sau nu deține certificatul de operator aerian valabil în conformitate cu legislația comunitară; sau

               (ii)

               controlul reglementar efectiv al operatorului de transport aerian nu este efectuat sau menținut de către statul membru care a eliberat certificatul de operator aerian al acestuia sau în cazul în care autoritatea aeronautică competentă nu este identificată în mod clar în desemnare; sau

               (iii)

               operatorul de transport aerian nu este deținut, în mod direct sau prin intermediul unui acționariat majoritar, de către state membre și/sau resortisanți ai statelor membre și/sau de către alte state enumerate la anexa III și/sau resortisanți ai acestor alte state, precum și în cazul în care nu este controlat efectiv de către respectivele state și/sau resortisanți ai acestora; sau

               (iv)

               operatorul de transport aerian este deja autorizat să opereze în temeiul unui acord bilateral între Malaezia și un alt stat membru, iar Malaezia poate demonstra că, prin exercitarea drepturilor de trafic în temeiul prezentului acord pe o rută care include un punct din acel alt stat membru, ar evita restricțiile privind drepturile de trafic impuse de celălalt acord; sau

               (v)

               operatorul de transport aerian desemnat deține un certificat de operator aerian emis de un stat membru și nu există nici un acord bilateral de servicii aeriene în vigoare între Malaezia și acel stat membru, iar respectivul stat membru a refuzat drepturile de trafic operatorilor de transport aerian desemnați de Malaezia.

         În exercitarea drepturilor în conformitate cu prezentul alineat, Malaezia nu face discriminare pe bază de naționalitate între operatorii de transport aerian ai Comunității.
   Articolul 3
   Siguranța
   (1)   Dispozițiile alineatului (2) al prezentului articol completează dispozițiile corespunzătoare ale articolelor enumerate la anexa II litera (c).
   (2)   În cazul în care un stat membru (primul stat membru) a desemnat un operator de transport aerian al cărui control reglementar este efectuat și menținut de către un al doilea stat membru, drepturile Malaeziei în temeiul dispozițiilor privind siguranța din acordul încheiat între primul stat membru care a desemnat operatorul de transport aerian și Malaezia se aplică în mod identic în ceea ce privește adoptarea, exercitarea sau menținerea standardelor de siguranță de către acel al doilea stat membru, precum și în ceea ce privește autorizația de operare a respectivului operator de transport aerian.
   Articolul 4
   Taxarea pe combustibilul de aviație
   (1)   Dispozițiile alineatului (2) al prezentului articol completează dispozițiile corespunzătoare ale articolelor enumerate la anexa II litera (d).
   (2)   Fără a aduce atingere oricărei dispoziții contrare, nicio dispoziție din acordurile enumerate la anexa II litera (d) nu împiedică un stat membru să aplice în mod nedescriminatoriu impozite, prelevări, taxe, contribuții sau redevențe pe combustibilul furnizat pe teritoriul său, destinat să fie utilizat de o aeronavă a unui operator de transport aerian desemnat de Malaezia care operează pe ruta dintre un punct situat pe teritoriul respectivului stat membru și un alt punct situat pe teritoriul acelui stat membru sau pe teritoriul unui alt stat membru.
   Articolul 5
   Tarife pentru transportul în cadrul Comunității Europene
   (1)   Dispozițiile alineatului (2) al prezentului articol completează dispozițiile corespunzătoare ale articolelor enumerate la anexa II litera (e).
   (2)   Tarifele care trebuie percepute de către operatorul (operatorii) de transport aerian desemnat (desemnați) de Malaezia în cadrul unuia dintre acordurile enumerate la anexa I, care conține o dispoziție menționată la anexa II litera (e), pentru transporturile efectuate integral în cadrul Comunității Europene, sunt reglementate de legislația comunitară.
   Articolul 6
   Compatibilitatea cu normele privind concurența
   (1)   Fără a aduce atingere oricărei dispoziții contrare, nicio dispoziție din acordurile enumerate la anexa I: (i) nu favorizează adoptarea unor acorduri între întreprinderi, a unor decizii de către asociații de întreprinderi sau a unor practici concertate care să împiedice, să denatureze sau să restricționeze concurența; (ii) nu întărește efectele oricăror astfel de acorduri, decizii sau practici concertate; sau (iii) nu deleagă operatorilor economici privați responsabilitatea de a lua măsuri care să împiedice, să denatureze sau să restricționeze concurența.
   (2)   Dispozițiile prevăzute în acordurile enumerate la anexa I care sunt incompatibile cu alineatul (1) al prezentului articol nu se aplică.
   Articolul 7
   Anexe la acord
   Anexele la prezentul acord constituie parte integrantă din acesta.
   Articolul 8
   Revizuirea sau modificarea
   Părțile pot, în orice moment, să revizuiască sau să modifice de comun acord prezentul acord.
   Articolul 9
   Intrarea în vigoare și aplicarea provizorie
   (1)   Prezentul acord intră în vigoare la data la care părțile s-au notificat reciproc, în scris, cu privire la îndeplinirea procedurilor interne respective necesare pentru intrarea în vigoare a acestuia.
   (2)   Fără a aduce atingere alineatului (1), părțile convin să aplice prezentul acord în mod provizoriu începând cu prima zi a lunii următoare datei la care părțile s-au notificat reciproc cu privire la îndeplinirea procedurilor interne necesare în acest scop.
   (3)   Acordurile și alte înțelegeri dintre statele membre și Malaezia care, la data semnării prezentului acord, nu au intrat încă în vigoare și nu fac obiectul unei aplicări provizorii sunt enumerate la anexa I litera (b). Prezentul acord se aplică tuturor acestor acorduri și înțelegeri la data intrării lor în vigoare sau a aplicării lor provizorii.
   Articolul 10
   Încetarea efectelor
   (1)   În cazul în care unul dintre acordurile enumerate la anexa I încetează să producă efecte, toate dispozițiile prezentului acord care se referă la acordul menționat în anexa I încetează simultan să producă efecte.
   (2)   În cazul în care toate acordurile enumerate la anexa I încetează să producă efecte, prezentul acord încetează simultan să producă efecte.

      DREPT CARE, subsemnații, pe deplin autorizați, semnează prezentul acord.
      Încheiat în dublu exemplar la Bruxelles, la douăzeci și două martie două mii șapte, în limbile bulgară, cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, română, slovacă, slovenă, spaniolă, suedeză și bahasa melayu.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Kominità Ewropea
         Voor de Europese Gemeenschap
         W imieniu Wspólnoty Europejskiej
         Pela Communidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За правителството на Малайзия
         Por el Gobierno de Malasia
         Za vládu Malajsie
         For Malaysias regering
         Für die Regierung Malaysias
         Malaisia valitsuse nimel
         Για την Κυβέρνηση της Μαλαισίας
         For the Government of Malaysia
         Pour le gouvernement de la Malaisie
         Per il governo della Malaysia
         Malaizijas valdības vārdā
         Malaizijos Vyriausybės vardu
         Malaijzia Kormánya részéről
         Għall-Gvern tal-Malažja
         Voor de Regering van Maleisië
         W imieniu Rządu Malezji
         Pelo Governo da Malásia
         Pentru Guvernul Malaeziei
         Za vládu Malajzie
         Za Vlado Malezije
         Malesian hallituksen puolesta
         För Malaysias regering

   ANEXA I
   Lista acordurilor menționate la articolul 1 din prezentul acord

               (a)

               Acorduri privind serviciile aeriene între Malaezia și statele membre ale Comunității Europene care, la data semnării prezentului acord, au fost încheiate, semnate și/sau fac obiectul unei aplicări provizorii:

                           —

                           Acordul dintre Guvernul Federal al Austriei și Guvernul Malaeziei privind serviciile aeriene dintre și dincolo de teritoriile acestora, semnat la Kuala Lumpur la 22 noiembrie 1976, denumit în continuare „Acordul Malaezia-Austria” în anexa II;
                           modificat prin Memorandumul de înțelegere încheiat la Viena la 23 august 1990;
                           modificat ultima dată prin nota verbală încheiată la Kuala Lumpur la 14 septembrie 1994;

                           —

                           Acordul dintre Guvernul Regatului Belgiei și Guvernul Malaeziei privind serviciile aeriene dintre și dincolo de teritoriile acestora, semnat la Kuala Lumpur la 26 februarie 1974, denumit în continuare „Acordul Malaezia-Belgia” în anexa II;
                           modificat prin procesul-verbal convenit încheiat la Bruxelles la 25 iulie 1978;
                           modificat ultima dată prin procesul-verbal convenit încheiat la Kuala Lumpur la 14 octombrie 1993;

                           —

                           Acordul dintre Guvernul Republicii Socialiste Cehoslovacia și Guvernul Malaeziei privind serviciile aeriene dintre și dincolo de teritoriile acestora, semnat la Praga la 2 mai 1973, denumit în continuare „Acordul Malaezia-Republica Cehă” în anexa II;
                           se citește împreună cu Memorandumul de înțelegere semnat la Praga la 2 mai 1973;

                           —

                           Acordul dintre Guvernul Regatului Danemarcei și Guvernul Malaeziei privind serviciile aeriene dintre și dincolo de teritoriile acestora, semnat la Kuala Lumpur la 19 octombrie 1967, denumit în continuare „Acordul Malaezia-Danemarca” în anexa II;

                           —

                           Proiect de acord privind serviciile aeriene între Guvernul Regatului Danemarcei și Guvernul Malaeziei, parafat în 1997 și 2002, denumit în continuare „Proiect de acord Malaezia-Danemarca” în anexa II;

                           —

                           Acordul dintre Guvernul Republicii Finlanda și Guvernul Malaeziei privind serviciile aeriene dintre și dincolo de teritoriile acestora, încheiat la Kuala Lumpur la 6 noiembrie 1997, denumit în continuare „Acordul Malaezia-Finlanda” în anexa II;
                           se citește împreună cu Memorandumul de înțelegere încheiat la Kuala Lumpur la 15 septembrie 1997;

                           —

                           Acord privind transporturile aeriene între Guvernul Republicii Franceze și Guvernul Malaeziei, semnat la Kuala Lumpur la 22 mai 1967, denumit în continuare „Acordul Malaezia-Franța” în anexa II;

                           —

                           Acordul dintre Republica Federală a Germaniei și Malaezia privind serviciile aeriene dintre și dincolo de teritoriile acestora, semnat la Kuala Lumpur la 23 iulie 1968, denumit în continuare „Acordul Malaezia-Germania” în anexa II;

                           —

                           Acordul dintre Guvernul Republicii Ungare și Guvernul Malaeziei privind serviciile aeriene dintre și dincolo de teritoriile acestora, semnat la Kuala Lumpur la 19 februarie 1993, denumit în continuare „Acordul Malaezia-Ungaria” în anexa II;

                           —

                           Acordul privind transportul aerian dintre Guvernul Irlandei și Guvernul Malaeziei, încheiat la Shannon la 17 februarie 1992, denumit în continuare „Acordul Malaezia-Irlanda” în anexa II;

                           —

                           Acordul privind serviciile aeriene dintre Guvernul Malaeziei și Guvernul Republicii Italiene, semnat la Kuala Lumpur la 23 martie 1995, denumit în continuare „Acordul Malaezia-Italia” în anexa II;
                           se citește împreună cu Memorandumul de înțelegere încheiat la Roma la 30 noiembrie 1994;
                           modificat prin Memorandumul de înțelegere confidențial încheiat la Kuala Lumpur la 18 iulie 1997;
                           modificat prin procesul-verbal convenit al discuțiilor dintre Malaezia și Italia, încheiat la Roma la 18 mai 2005;
                           modificat ultima dată prin Memorandumul de înțelegere încheiat la Londra la 18 iulie 2006;

                           —

                           Acordul privind serviciile aeriene dintre Guvernul Malaeziei și Guvernul Marelui Ducat al Luxemburgului, parafat la Kuala Lumpur la 19 iulie 2002, ca apendicele II la Memorandumul de înțelegere confidențial, semnat la Kuala Lumpur la 19 iulie 2002; denumit în continuare „Acordul Malaezia-Luxemburg” în anexa II;

                           —

                           Acordul dintre Guvernul Maltei și Guvernul Malaeziei privind serviciile aeriene dintre și dincolo de teritoriile acestora, semnat în Malaezia la 12 octombrie 1993, denumit în continuare „Acordul Malaezia-Malta” în anexa II;
                           se citește împreună cu Memorandumul de înțelegere încheiat la Valletta la 28 februarie 1984;

                           —

                           Acordul dintre Guvernul Regatului Țărilor de Jos și Guvernul Malaeziei privind serviciile aeriene dintre și dincolo de teritoriile acestora, semnat la Kuala Lumpur la 15 decembrie 1966, denumit în continuare „Acordul Malaezia-Țările de Jos” în anexa II;
                           modificat prin schimb de note la 25 martie 1988;
                           modificat prin Memorandum confidențial la 23 octombrie 1991;
                           modificat prin schimbul de note încheiat la Kuala Lumpur la 10 mai 1993;
                           modificat ultima dată prin Memorandum de înțelegere confidențial, anexat ca apendicele A la procesul-verbal convenit, încheiat la Kuala Lumpur la 19 septembrie 1995;
                           modificat ultima dată prin schimb de note încheiat la Kuala Lumpur la 23 mai 1996;

                           —

                           Acord privind transportul aerian civil între Guvernul Republicii Populare Polone și Guvernul Malaeziei, semnat la Kuala Lumpur la 24 martie 1975, denumit în continuare „Acordul Malaezia-Polonia” în anexa II;
                           se citește împreună cu Protocolul la Acordul de transport aerian civil dintre Guvernul Republicii Populare Polone și Guvernul Malaeziei, încheiat la Kuala Lumpur la 5 iulie 1974;

                           —

                           Acordul dintre Guvernul Malaeziei și Guvernul Portugaliei privind serviciile aeriene dintre și dincolo de teritoriile acestora, parafat și anexat ca apendicele II la Memorandumul de înțelegere încheiat la Kuala Lumpur la 19 mai 1998, denumit în continuare „Acordul Malaezia-Portugalia” în anexa II;

                           —

                           Acord privind transportul aerian civil între Guvernul Republicii Socialiste România și Guvernul Malaeziei, încheiat la Kuala Lumpur la 26 noiembrie 1982, denumit în continuare „Acordul Malaezia-România” în anexa II;

                           —

                           Acordul dintre Guvernul Republicii Slovenia și Guvernul Malaeziei privind serviciile aeriene dintre și dincolo de teritoriile acestora, încheiat la Ljubljana la 28 octombrie 1997, denumit în continuare „Acordul Malaezia-Slovenia” în anexa II;

                           —

                           Acord privind transportul aerian între Guvernul Spaniei și Guvernul Malaeziei, semnat la Kuala Lumpur la 23 martie 1993, denumit în continuare „Acordul Malaezia-Spania” în anexa II;

                           —

                           Acordul dintre Guvernul Regatului Suediei și Guvernul Malaeziei privind serviciile aeriene dintre și dincolo de teritoriile acestora, semnat la Kuala Lumpur la 19 octombrie 1967, denumit în continuare „Acordul Malaezia-Suedia” în anexa II;

                           —

                           Proiect de acord privind serviciile aeriene între Guvernul Regatului Suediei și Guvernul Malaeziei, parafat în 1997 și 2002, denumit în continuare „Proiectul de acord Malaezia-Suedia” în anexa II;

                           —

                           Acordul dintre Guvernul Regatului Unit al Marii Britanii și Irlandei de Nord și Guvernul Malaeziei privind serviciile aeriene dintre și dincolo de teritoriile acestora, semnat la Londra la 24 mai 1973, denumit în continuare „Acordul Malaezia-Marea Britanie” în anexa II;
                           modificat prin schimb de note încheiat la Kuala Lumpur la 14 septembrie 1993;
                           modificat ultima dată prin Memorandumul de înțelegere încheiat la Londra la 18 ianuarie 2006.

               (b)

               Acorduri privind serviciile aeriene și alte înțelegeri parafate sau semnate între Malaezia și state membre ale Comunității Europene care, la data semnării prezentului acord, nu au intrat încă în vigoare și nu fac obiectul unei aplicări provizorii:

                           —

                           Acordul dintre Guvernul Republicii Populare Bulgaria și Guvernul Malaeziei privind serviciile aeriene dintre și dincolo de teritoriile acestora, parafat la Sofia la 23 februarie 1984, denumit în continuare „Acordul Malaezia-Bulgaria” în anexa II; se citește împreună cu Memorandumul de înțelegere confidențial încheiat la Kuala Lumpur la 2 octombrie 1991;

                           —

                           Proiect de Memorandum de înțelegere anexat ca apendicele 1 la procesul-verbal convenit încheiat la Kuala Lumpur la 15 decembrie 2004, care modifică Acordul Malaezia-Regatul Unit.

         ANEXA II
   Lista articolelor din acordurile enumerate la anexa I și menționate la articolele 2-6 din prezentul acord

               (a)

               Desemnarea de către un stat membru:

                           —

                           articolul 3 alineatele (1)-(3) din Acordul Malaezia-Austria;

                           —

                           articolul 2 din Acordul Malaezia-Belgia;

                           —

                           articolul 3 alineatele (1)-(3) din Acordul Malaezia-Bulgaria;

                           —

                           articolul 3 alineatele (1)-(3) din Acordul Malaezia-Republica Cehă;

                           —

                           articolul II din Acordul Malaezia-Danemarca;

                           —

                           articolul 3 din Proiectul de acord Malaezia-Danemarca;

                           —

                           articolul 3 alineatele (1)-(3) din Acordul Malaezia-Franța;

                           —

                           articolul 3 alineatele (1)-(3) din Acordul Malaezia-Germania;

                           —

                           articolul 3 din Acordul Malaezia-Finlanda;

                           —

                           articolul 3 alineatele (1)-(3) din Acordul Malaezia-Ungaria;

                           —

                           articolul 3 alineatele (1) și (2) din Acordul Malaezia-Irlanda;

                           —

                           articolul 4 din Acordul Malaezia-Italia;

                           —

                           articolul 3 din Acordul Malaezia-Malta;

                           —

                           articolul 3 alineatele (1)-(3) din Acordul Malaezia-Țările de Jos;

                           —

                           articolul 3 din Acordul Malaezia-Polonia;

                           —

                           articolul 3 alineatele (1)-(3) din Acordul Malaezia-Portugalia;

                           —

                           articolul 3 alineatele (1)-(3) din Acordul Malaezia-România;

                           —

                           articolul 3 alineatele (1)-(3) din Acordul Malaezia-Slovenia;

                           —

                           articolul 3 din Acordul Malaezia-Spania;

                           —

                           articolul II din Acordul Malaezia-Suedia;

                           —

                           articolul 3 din Proiectul de acord Malaezia-Suedia;

                           —

                           articolul 3 alineatele (1)-(3) din Acordul Malaezia-Regatul Unit.

               (b)

               Refuzul, revocarea, suspendarea sau limitarea autorizațiilor ori a permiselor:

                           —

                           articolul 3 alineatele (4)-(7) din Acordul Malaezia-Austria;

                           —

                           articolul 3 din Acordul Malaezia-Belgia;

                           —

                           articolul 3 alineatele (4)-(6) din Acordul Malaezia-Bulgaria;

                           —

                           articolul 3 alineatele (4)-(6) din Acordul Malaezia-Republica Cehă;

                           —

                           articolul III din Acordul Malaezia-Danemarca;

                           —

                           articolul 4 din Proiectul de acord Malaezia-Danemarca;

                           —

                           articolul 4 din Acordul Malaezia-Finlanda;

                           —

                           articolul 3 alineatele (4)-(6) din Acordul Malaezia-Franța;

                           —

                           articolul 3 alineatele (4)-(6) din Acordul Malaezia-Germania;

                           —

                           articolul 3 alineatele (4)-(6) din Acordul Malaezia-Ungaria;

                           —

                           articolul 3 alineatele (3)-(6) din Acordul Malaezia-Irlanda;

                           —

                           articolul 5 din Acordul Malaezia-Italia;

                           —

                           articolul 4 din Acordul Malaezia-Malta;

                           —

                           articolul 3 alineatele (4)-(6) din Acordul Malaezia-Țările de Jos;

                           —

                           articolul 4 din Acordul Malaezia-Polonia;

                           —

                           articolul 3 alineatele (4)-(6) din Acordul Malaezia-Portugalia;

                           —

                           articolul 3 alineatele (4)-(6) din Acordul Malaezia-România;

                           —

                           articolul 3 alineatele (4)-(6) din Acordul Malaezia-Slovenia;

                           —

                           articolul 4 din Acordul Malaezia-Spania;

                           —

                           articolul III din Acordul Malaezia-Suedia;

                           —

                           articolul 4 din Proiectul de acord Malaezia-Suedia;

                           —

                           articolul 3 alineatele (4)-(6) din Acordul Malaezia-Regatul Unit.

               (c)

               Siguranță:

                           —

                           articolul 7 din Acordul Malaezia-Belgia;

                           —

                           articolul 15 din Proiectul de acord Malaezia-Danemarca;

                           —

                           articolul 9 din Acordul Malaezia-Ungaria;

                           —

                           articolul 10 din Acordul Malaezia-Italia;

                           —

                           articolul 6 din Acordul Malaezia-Luxemburg;

                           —

                           articolul 11 din Acordul Malaezia-Portugalia;

                           —

                           articolul 7 din Acordul Malaezia-România;

                           —

                           articolul 11 din Acordul Malaezia-Spania;

                           —

                           articolul 15 din Proiectul de acord Malaezia-Suedia;

                           —

                           articolul 9A din Acordul Malaezia-Regatul Unit.

               (d)

               Taxarea pe combustibilul de aviație:

                           —

                           articolul 4 din Acordul Malaezia-Austria;

                           —

                           articolul 4 din Acordul Malaezia-Belgia;

                           —

                           articolul 4 din Acordul Malaezia-Bulgaria;

                           —

                           articolul 4 din Acordul Malaezia-Republica Cehă;

                           —

                           articolul IV din Acordul Malaezia-Danemarca;

                           —

                           articolul 6 din Proiectul de acord Malaezia-Danemarca;

                           —

                           articolul 5 din Acordul Malaezia-Finlanda;

                           —

                           articolul 4 din Acordul Malaezia-Franța;

                           —

                           articolul 4 din Acordul Malaezia-Germania;

                           —

                           articolul 4 din Acordul Malaezia-Ungaria;

                           —

                           articolul 11 din Acordul Malaezia-Irlanda;

                           —

                           articolul 6 din Acordul Malaezia-Italia;

                           —

                           articolul 9 din Acordul Malaezia-Luxemburg;

                           —

                           articolul 5 din Acordul Malaezia-Malta;

                           —

                           articolul 4 din Acordul Malaezia-Țările de Jos;

                           —

                           articolul 6 din Acordul Malaezia-Polonia;

                           —

                           articolul 4 din Acordul Malaezia-Portugalia;

                           —

                           articolul 4 din Acordul Malaezia-România;

                           —

                           articolul 4 din Acordul Malaezia-Slovenia;

                           —

                           articolul 5 din Acordul Malaezia-Spania;

                           —

                           articolul IV din Acordul Malaezia-Suedia;

                           —

                           articolul 6 din Proiectul de acord Malaezia-Suedia;

                           —

                           articolul 4 din Acordul Malaezia-Regatul Unit.

               (e)

               Tarife pentru transportul în cadrul Comunității Europene:

                           —

                           articolul 7 din Acordul Malaezia-Austria;

                           —

                           articolul 10 din Acordul Malaezia-Belgia;

                           —

                           articolul 8 din Acordul Malaezia-Bulgaria;

                           —

                           articolul 7 din Acordul Malaezia-Republica Cehă;

                           —

                           articolul VII din Acordul Malaezia-Danemarca;

                           —

                           articolul 11 din Proiectul de acord Malaezia-Danemarca;

                           —

                           articolul 10 din Acordul Malaezia-Finlanda;

                           —

                           articolul 7 din Acordul Malaezia-Franța;

                           —

                           articolul 7 din Acordul Malaezia-Germania;

                           —

                           articolul 7 din Acordul Malaezia-Spania;

                           —

                           articolul 8 din Acordul Malaezia-Ungaria;

                           —

                           articolul 6 din Acordul Malaezia-Irlanda;

                           —

                           articolul 8 din Acordul Malaezia-Italia;

                           —

                           articolul 11 din Acordul Malaezia-Luxemburg;

                           —

                           articolul 10 din Acordul Malaezia-Malta;

                           —

                           articolul 7 din Acordul Malaezia-Țările de Jos;

                           —

                           articolul 10 din Acordul Malaezia-Polonia;

                           —

                           articolul 9 din Acordul Malaezia-Portugalia;

                           —

                           articolul 9 din Acordul Malaezia-România;

                           —

                           articolul 8 din Acordul Malaezia-Slovenia;

                           —

                           articolul VII din Acordul Malaezia-Suedia;

                           —

                           articolul 11 din Proiectul de acord Malaezia-Suedia;

                           —

                           articolul 7 din Acordul Malaezia-Regatul Unit.

         ANEXA III
   Lista celorlalte state menționate la articolul 2 din prezentul acord

               (a)

               Republica Islanda (în cadrul Acordului privind Spațiul Economic European);

               (b)

               Principatul Liechtenstein (în cadrul Acordului privind Spațiul Economic European);

               (c)

               Regatul Norvegiei (în cadrul Acordului privind Spațiul Economic European);

               (d)

               Confederația Elvețiană (în cadrul Acordului dintre Comunitatea Europeană și Confederația Elvețiană privind transportul aerian).


title: Decizia Consiliului din 27 septembrie 2001 de autorizare a încheierii de către Comisie a două acorduri de cooperare între Comunitatea Europeană a Energiei Atomice și Guvernul Federației Ruse în domeniul securității nucleare și al fuziunii nucleare controlate

text:
Anunţ juridic important

|

32001D0761

Jurnalul Oficial L 287 , 31/10/2001 p. 0021 - 0022 ediţie specială în limba cehă capitol 11 volum 38 p. 285  - 286 ediţie specială în limba estonă capitol 11 volum 38 p. 285  - 286 ediţie specială în limba maghiară capitol 11 volum 38 p. 285  - 286 ediţie specială în limba lituaniană capitol 11 volum 38 p. 285  - 286 LV.ES capitol 11 volum 38 p. 285  - 286 MT.ES capitol 11 volum 38 p. 285  - 286 PL.ES capitol 11 volum 38 p. 285  - 286 SK.ES capitol 11 volum 38 p. 285  - 286 ediţie specială în limba slovenă capitol 11 volum 38 p. 285  - 286

		20010927Decizia Consiliuluidin 27 septembrie 2001de autorizare a încheierii de către Comisie a două acorduri de cooperare între Comunitatea Europeană a Energiei Atomice și Guvernul Federației Ruse în domeniul securității nucleare și al fuziunii nucleare controlate(2001/761/Euratom)CONSILIUL UNIUNII EUROPENE,având în vedere Tratatul de instituire a Comunității Europene a Energiei Atomice, în special articolul 101 alineatul (2),având în vedere Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Federația Rusă, pe de altă parte [1], care a intrat în vigoare la 1 decembrie 1997 și care urmărește stabilirea unei strânse cooperări în sectorul nuclear, inter alia, prin punerea în aplicare a două acorduri privind securitatea nucleară și fuziunea termonucleară,având în vedere propunerea Comisiei,întrucât:(1) Comisia a negociat două Acorduri privind securitatea nucleară și fuziunea nucleară controlată între Comunitatea Europeană a Energiei Atomice și Federația Rusă, în conformitate cu directivele adoptate de Consiliu prin decizia din 17 ianuarie 1991.(2) Comisia ar trebui autorizată să încheie respectivele acorduri.(3) Consiliul, hotărând la propunerea Comisiei, a aprobat acordurile la 22 decembrie 1994. Totuși, dezvoltările ulterioare au impus revizuirea și actualizarea respectivelor acorduri. Prin urmare, Decizia Consiliului din 22 decembrie 1994 trebuie abrogată.(4) Consiliul a adoptat Decizia 1999/64/Euratom din 22 decembrie 1998 privind cel de-al cincilea Program cadru al Comunității Europene a Energiei Atomice (Euratom) pentru activități de cercetare și formare profesională (1998-2002) [2], care include ca acțiune cheie fuziunea nucleară controlată.(5) Prin Decizia 1999/175/Euratom din 25 ianuarie 1999, Consiliul a adoptat un Program de cercetare și formare (Euratom) în domeniul energiei nucleare pentru perioada 1998-2002 [3],DECIDE:Articolul 1Comisia este autorizată să încheie cu Federația Rusă următoarele două acorduri: Acordul de cooperare între Comunitatea Europeană a Energiei Atomice și Guvernul Federației Ruse în domeniul securității nucleare și Acordul de cooperare între Comunitatea Europeană a Energiei Atomice și Guvernul Federației Ruse în domeniul fuziunii nucleare controlate.Textul celor două acorduri se atașează la prezenta decizie [4].Articolul 2Decizia Consiliului din 22 decembrie 1994 se abrogă și se înlocuiește cu prezenta decizie.Adoptată la Bruxelles, 27 septembrie 2001.Pentru ConsiliuPreședinteleR. Landuyt[1] JO L 327, 28.11.1997, p. 3.[2] JO L 26, 1.2.1999, p. 34.[3] JO L 64, 12.3.1999, p. 142.[4] JO L 287, 31.10.2001, p. 23.--------------------------------------------------


title: 2007/241/CE: Decizia Consiliului din 27 martie 2007 privind încheierea Acordului de cooperare științifică și tehnologică între Comunitatea Europeană și Guvernul Republicii Coreea

text:
               24.4.2007

               RO

               Jurnalul Oficial al Uniunii Europene

               L 106/43

         DECIZIA CONSILIULUI
   din 27 martie 2007
   privind încheierea Acordului de cooperare științifică și tehnologică între Comunitatea Europeană și Guvernul Republicii Coreea
   (2007/241/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 170 coroborat cu articolul 300 alineatul (2) primul paragraf prima teză și articolul 300 alineatul (3) primul paragraf,
   având în vedere propunerea Comisiei,
   având în vedere avizul Parlamentului European (1),
   întrucât:

               (1)

               Acordul de cooperare științifică și tehnologică între Comunitatea Europeană și guvernul Republicii Coreea a fost semnat în numele Comunității la data de 22 noiembrie 2006, sub rezerva eventualei încheieri a acestuia la o dată ulterioară, în conformitate cu Decizia Consiliului privind semnarea Acordului de cooperare științifică și tehnologică între Comunitatea Europeană și guvernul Republicii Coreea (2).

               (2)

               Acordul trebuie să fie aprobat,

         DECIDE:
   Articolul 1
   Prin prezenta, se aprobă în numele Comunității Acordul de cooperare științifică și tehnologică între Comunitatea Europeană și guvernul Republicii Coreea.
   Textul acordului este anexat prezentei decizii (3).
   Articolul 2
   Președintele Consiliului, acționând în numele Comunității, procedează la notificarea prevăzută la articolul 12 alineatul (1) din acord (4).

      Adoptată la Bruxelles, 27 martie 2007.

            Pentru Consiliu

            Președintele

         P. STEINBRÜCK

      (1)  Aviz emis la 1.2.2007 (nepublicat încă în Jurnalul Oficial).

      (2)  A se vedea pagina 44 din prezentul Jurnal Oficial.

      (3)  A se vedea pagina 44 din prezentul Jurnal Oficial.

      (4)  Secretariatul General al Consiliului va publica în Jurnalul Oficial al Uniunii Europene data intrării în vigoare a acordului.
    ---documentbreak---

               24.4.2007

               RO

               Jurnalul Oficial al Uniunii Europene

               L 106/44

         ACORD
   privind cooperarea științifică și tehnologică între Comunitatea Europeană și guvernul Republicii Coreea
   COMUNITATEA EUROPEANĂ,
   (denumită în continuare „Comunitatea”) și
   GUVERNUL REPUBLICII COREEA,
   (denumită în continuare „Coreea”),
   (denumite în continuare „părțile”)
   CONSIDERÂND că atât Comunitatea cât și Coreea desfășoară activități de cercetare, dezvoltare tehnologică și activități demonstrative într-un număr de domenii de interes comun, conștiente fiind de extinderea rapidă a cunoașterii științifice și de contribuția sa pozitivă la promovarea cooperării bilaterale și internaționale;
   DORIND să extindă domeniul cooperării științifice și tehnologice într-o serie de domenii de interes comun prin crearea unui parteneriat productiv în scopuri pașnice și în interesul comun;
   REMARCÂND că o asemenea cooperare precum și aplicarea rezultatelor sale vor contribui la dezvoltarea economică și socială a părților; și
   DORIND să stabilească un cadru formal de punere în aplicare a activităților comune care vor consolida cooperarea în domeniul „științei și tehnologiei” între părți,
   CONVIN DUPĂ CUM URMEAZĂ:
   Articolul 1
   Obiectiv și principii
   (1)   Părțile încurajează, dezvoltă și facilitează activitățile comune în conformitate cu prezentul acord în domeniul științei și tehnologiei în scopuri pașnice, în conformitate cu prezentul acord și cu actele cu putere de lege și actele administrative ale ambelor părți.
   (2)   Activitățile comune stabilite în conformitate cu prezentul acord se desfășoară pe baza următoarelor principii:

               (a)

               contribuții și beneficii comune și echitabile;

               (b)

               acces comun la programele, proiectele și infrastructura de cercetare și dezvoltare tehnologică ale fiecărei părți pentru cercetătorii celeilalte părți;

               (c)

               schimb, în timp util, de informații care pot privi activitățile comune;

               (d)

               promovarea unei societăți bazate pe cunoaștere, în serviciul dezvoltării economice și sociale a celor două părți; și

               (e)

               protejarea drepturilor de proprietate intelectuală în conformitate cu anexa II la prezentul acord.

         Articolul 2
   Definiții
   În sensul prezentului acord:

               1.

               „acțiuni comune directe” înseamnă acțiuni comune între părți;

               2.

               „acțiuni comune indirecte” înseamnă activități între entități juridice stabilite în Coreea și în cadrul Comunității prin participarea entităților juridice coreene la programul-cadru al Comunității în conformitate cu articolul 166 din Tratatul de instituire a Comunității Europene (denumit în continuare „programul-cadru”) și participarea reciprocă a entităților juridice stabilite în cadrul Comunității la programele sau proiectele de cercetare coreene în domeniile științei și tehnologiei, similare cu cele acoperite de programul-cadru.

               3.

               „acțiunile comune” includ atât acțiunile comune directe cât și cele indirecte;

               4.

               „entitate juridică” înseamnă orice persoană fizică sau orice persoană juridică înființată în conformitate cu dreptul intern al locului său de stabilire sau în conformitate cu dreptul comunitar, având personalitate juridică și fiind îndreptățită să exercite drepturi și supusă la obligații de orice fel în nume propriu.

         Articolul 3
   Activități comune
   (1)   Activitățile comune directe stabilite în conformitate cu prezentul acord includ:

               (a)

               reuniuni diverse, inclusiv cele ale experților, pentru a discuta și schimba informații privind domenii științifice sau tehnologice de natură generală sau specifică și de a identifica proiecte de cercetare și dezvoltare, precum și programe care pot fi inițiate pe baze comune;

               (b)

               schimbul de informații cu privire la activitățile, politicile, practicile, legislația și reglementarea din domeniul cercetării și dezvoltării;

               (c)

               vizite și schimburi de oameni de știință, personal tehnic și alți experți în domenii generale sau specifice;

               (d)

               punerea în aplicare de proiecte și programe comune care pot fi decise de Comitetul mixt, menționat la articolul 6, în conformitate cu actele cu putere de lege și actele administrative ale părților; și

               (e)

               alte activități în domeniile științei și tehnologiei care pot fi decise de Comitetul mixt, menționat la articolul 6, în conformitate cu actele cu putere de lege și actele administrative ale părților.

         (2)   În scopul dezvoltării de activități comune indirecte, cu respectarea anexelor la prezentul acord, orice entitate juridică stabilită în Coreea sau în cadrul Comunității poate lua parte la programele sau proiectele de cercetare desfășurate de cealaltă parte și accesibile entităților juridice proprii, în conformitate cu actele cu putere de lege și actele administrative ale părților.
   Articolul 4
   Proceduri de punere în aplicare
   (1)   Părțile pot hotărî punerea în aplicare a înțelegerilor care stabilesc detaliile și procedurile privind activitățile comune desfășurate în conformitate cu prezentul acord.
   (2)   Fiecare parte poate delega punerea în aplicare a activităților comune științifice și tehnologice unor instituții specifice, fie în vederea punerii directe în aplicare, fie în vederea acordării asistenței cu privire la activitățile comune științifice și tehnologice ale părților.
   (3)   Activitățile comune științifice și tehnologice care nu se bazează pe acorduri specifice, care au fost însă încurajate, dezvoltate și facilitate de către părți și care au fost inițiate dar nu au fost încheiate la data intrării în vigoare a prezentului acord sunt încorporate în prezentul acord începând cu acea dată.
   Articolul 5
   Consolidarea cooperării
   (1)   Părțile fac eforturile necesare pentru a acorda entităților juridice care desfășoară activități comune în conformitate cu prezentul acord toate facilitățile posibile pentru a facilita activitatea și vizitele cercetătorilor care iau parte la aceste activități comune, împreună cu accesul și ieșirea de pe teritoriul fiecăreia a materialelor, datelor și echipamentelor necesare acestor activități comune.
   (2)   În ceea ce privește activitățile comune desfășurate în conformitate cu prezentul acord, părțile pot permite, dacă este cazul și acest lucru servește unor scopuri pașnice, participarea unor cercetători sau organizații din toate sectoarele cercetării, inclusiv din sectorul privat.
   Articolul 6
   Comitetul mixt
   (1)   Activitățile de cooperare în temeiul prezentului acord sunt desfășurate, pentru partea coreeană, de ministerele responsabile cu știința și tehnologia, iar din partea Comunității, de serviciile Comisiei Comunităților Europene (Direcția Generală pentru Știință, Cercetare și Dezvoltare), care își desfășoară activitatea în calitate de agenți executivi.
   (2)   Pentru a asigura punerea eficientă în aplicare a prezentului acord, agenții executivi înființează un Comitet mixt pentru cooperare științifică și economică (denumit în continuare „Comitetul mixt”). Comitetul mixt este format din reprezentanți la nivel oficial ai fiecărei părți și este co-prezidat de reprezentanți ai ambelor părți. Comitetul mixt își stabilește regulamentul de procedură de comun acord.
   (3)   Funcțiile comitetului mixt sunt următoarele:

               1.

               schimbul de opinii și informații cu privire la politicile din domeniul științific și tehnologic;

               2.

               revizuirea și discutarea activităților comune și realizărilor datorate prezentului acord;

               3.

               prezentarea de recomandări părților cu privire la punerea în aplicare a prezentului acord; acestea pot include identificarea și propunerea de măsuri comune în cadrul acordului și încurajarea punerii acestora în aplicare;

               4.

               furnizarea unui raport părților cu privire la statutul, realizările și eficiența activităților comune desfășurate în conformitate cu prezentul acord. Acest raport este transmis Comitetului mixt UE-Coreea în cadrul Acordului-cadru comercial și de cooperare.

         (4)   Hotărârile comitetului mixt se adoptă prin acord comun.
   (5)   Cheltuielile participanților la reuniunile Comitetului mixt, cum ar fi costurile călătoriei și cazării sunt suportate de partea pe care aceștia o reprezintă. Toate celelalte cheltuieli aferente reuniunilor sunt suportate de către partea gazdă.
   (6)   Comitetul mixt se reunește alternativ în Coreea și în cadrul Comunității; data reuniunilor se stabilește de comun acord, de preferință anual.
   Articolul 7
   Finanțarea
   (1)   Punerea în aplicare a prezentului acord stă sub rezerva disponibilității fondurilor necesare și trebuie să se conformeze actelor cu putere de lege și actelor administrative ale fiecărei părți.
   (2)   Costurile activităților comune desfășurate în conformitate cu prezentul acord sunt suportate conform acordului comun al părților.
   (3)   În cazul în care programele specifice de cooperare ale unei părți furnizează sprijin financiar participanților din cealaltă parte, orice astfel de ajutoare, contribuții financiare sau de altă natură din partea uneia dintre părți către participanții celeilalte părți în sprijinul acelor activități sunt scutite de impozite și de taxe vamale, în conformitate cu actele cu putere de lege și actele administrative aplicabile pe teritoriul fiecărei părți în momentul acordării ajutoarelor și contribuțiilor financiare sau de altă natură.
   Articolul 8
   Informațiile și drepturile de proprietate intelectuală
   (1)   Informațiile științifice și tehnologice fără caracter exclusiv care rezultă din activitățile comune directe pot fi puse la dispoziția publicului de oricare dintre cele două părți prin canalele obișnuite și în conformitate cu procedurile generale proprii.
   (2)   Drepturile de proprietate intelectuală precum și alte drepturi de proprietate create sau introduse în cursul activităților comune desfășurate în conformitate cu prezentul acord sunt tratate în conformitate cu dispozițiile anexei II la prezentul acord.
   Articolul 9
   Aplicare teritorială
   Prezentul acord se aplică, pe de o parte, teritoriilor în care este aplicabil Tratatul de instituire a Comunității Europene și în condițiile prevăzute în tratat și, pe de altă parte, teritoriului Coreei. Această dispoziție nu împiedică desfășurarea activităților de cooperare în marea liberă, în spațiu sau pe teritoriul țărilor terțe, în conformitate cu dreptul internațional.
   Articolul 10
   Soluționarea litigiilor
   (1)   Dispozițiile prezentului acord nu aduc atingere drepturilor și obligațiilor care decurg din tratatele prezente și/sau viitoare de cooperare între părți sau între guvernul oricăruia dintre statele membre ale Comunității și Guvernul Coreei.
   (2)   Toate problemele sau litigiile referitoare la interpretarea sau aplicarea prezentului acord se reglementează prin consultarea părților.
   Articolul 11
   Anexe
   Anexa I (privind termenii și condițiile generale de participare) și anexa II (privind drepturile de proprietate intelectuală) constituie parte integrantă a prezentului acord.
   Articolul 12
   Intrarea în vigoare și denunțarea
   (1)   Prezentul acord intră în vigoare la data la care părțile, prin schimb de note diplomatice, se informează reciproc cu privire la finalizarea procedurilor interne necesare pentru intrarea în vigoare a prezentului acord.
   (2)   Prezentul acord rămâne în vigoare pentru o perioadă de cinci ani și continuă să rămână în vigoare și ulterior, dacă nu este denunțat de una dintre părți.
   (3)   La încheierea perioadei inițiale de cinci ani, sau după această dată, prezentul acord poate fi denunțat prin notificare scrisă, adresată cu cel puțin șase luni în avans celeilalte părți.
   (4)   Fiecare parte poate evalua impactul și activitățile prezentului acord o dată la cinci ani. Fiecare parte depune eforturi pentru a facilita evaluarea desfășurată de cealaltă parte, iar partea care întreprinde evaluarea informează cealaltă parte cu privire la rezultatele evaluării.
   (5)   Prezentul acord poate fi modificat prin acordul comun al părților, prin schimb de note diplomatice. Modificările intră în vigoare prin procedura menționată la alineatul (1), dacă părțile nu convin altfel.
   (6)   Denunțarea acordului nu aduce atingere activităților comune inițiate în conformitate cu prezentul acord și care nu sunt finalizate la data denunțării, sau oricăror drepturi sau obligații specifice rezultate în conformitate cu anexele la prezentul acord.

      DREPT CARE, subsemnații, pe deplin autorizați de Comunitatea Europeană și respectiv de Guvernul Republicii Coreea, au semnat prezentul acord.
      Întocmit în două exemplare la Bruxelles în data de douăzeci și două noiembrie două mii șase, în limbile cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, slovacă, slovenă, spaniolă, suedeză și coreeană, toate versiunile fiind în egală măsură autentice.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Kominità Ewropea
         Voor de Europese Gemeenschap
         W imieniu Wspólnoty Europejskiej
         Pela Communidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Por el Gobierno de la República de Corea
         Za vládu Korejské republiky
         For Republikken Koreas regering
         Für die Regierung der Republik Korea
         Korea Vabariigi Valitsuse nimel
         Για την Κυβέρνηση της Δημοκρατίας της Κορέας
         For the Government of the Republic of Korea
         Pour le gouvernement de la République de Corée
         Per il governo della Repubblica di Corea
         Korejas Republikas vārdā
         Korėjos Respublikos Vyriausybės vardu
         A Koreai Köztársaság kormánya részéről
         Għall-Gvern tar-Repubblíka tal-Korea
         Voor de Regering van de Republiek Korea
         W imieniu Rządu Republiki Korei
         Pelo Governo da República da Coreia
         Za vládu Kórejskej republiky
         Za Vlado Republike Koreje
         Korean tasavallan hallituksen puolesta
         På Republiken Koreas regerings vägnar

   ANEXA I
   Termenii și condițiile generale de participare a entităților juridice stabilite în cadrul Comunității Europene și Coreea
   În cadrul acestui acord, în cazul în care una dintre părți încheie un contract cu o entitate juridică a celeilalte părți pentru o activitate comună indirectă, cealaltă parte furnizează, la cerere și în limite rezonabile, asistența necesară sau utilă primei părți pentru o bună punere în aplicare a unui asemenea contract.
   1.   TERMENII ȘI CONDIȚIILE DE PARTICIPARE A ENTITĂȚILOR JURIDICE STABILITE ÎN COREEA ÎN ACTIVITĂȚI COMUNE INDIRECTE ÎN CADRUL PROGRAMULUI-CADRU PENTRU CERCETARE AL COMUNITĂȚII (DENUMIT ÎN CONTINUARE „PROGRAMUL-CADRU”)

               (a)

               Entitățile juridice stabilite în Coreea pot participa la activități comune indirecte în cadrul Programului-cadru al Comunității Europene pentru cercetare, dezvoltare tehnologică și activități demonstrative, cu respectarea condițiilor și limitărilor stabilite prin Regulamentul Parlamentului European și al Consiliului privind normele de participare a întreprinderilor, a centrelor de cercetare și a universităților și pentru difuzarea rezultatelor cercetării pentru punerea în aplicare a programului-cadru al Comunității Europene.

               (b)

               Fără a aduce atingere literei (a), participarea entităților juridice stabilite în Coreea la activități comune indirecte în cadrul programului-cadru se va face în conformitate cu regulamentul.

         2.   TERMENII ȘI CONDIȚIILE DE PARTICIPARE A ENTITĂȚILOR JURIDICE STABILITE ÎN CADRUL COMUNITĂȚII EUROPENE LA PROGRAMELE ȘI PROIECTELE DE CERCETARE ALE COREEI

               (a)

               Entitățile juridice stabilite în cadrul Comunității pot participa la programele și proiectele de cercetare și dezvoltare finanțate de guvernul coreean.

               (b)

               Entitățile juridice stabilite în cadrul Comunității participă la proiectele sau programele de cercetare și dezvoltare din Coreea în conformitate cu actele cu putere de lege și actele administrative relevante din Coreea, precum și cu normele de participare la asemenea proiecte sau programe.

         ANEXA II
   Principii privind atribuirea drepturilor de proprietate intelectuală
   1.   DEFINIȚIE
   În sensul prezentului acord, „proprietate intelectuală” are înțelesul de la articolul 2 din Convenția de instituire a Organizației Mondiale a Proprietății Intelectuale, încheiată la Stockholm la 14 iulie 1967.
   2.   DREPTURILE DE PROPRIETATE INTELECTUALĂ ALE PĂRȚILOR ÎN CADRUL ACTIVITĂȚILOR COMUNE DIRECTE

               (a)

               Cu excepția cazurilor în care părțile convin în mod expres să procedeze altfel, se aplică următoarele reguli în cazul drepturilor de proprietate intelectuală, cu excepția drepturilor de autor și a drepturilor conexe, generate de către părți în cursul acțiunilor comune directe desfășurate în conformitate cu articolul 3 alineatul (1) din prezentul acord:

                           1.

                           Partea care generează proprietatea intelectuală beneficiază de proprietate deplină asupra sa. În cazul în care proprietatea intelectuală a fost generată în comun, iar raporturile drepturilor de proprietate asupra lucrării nu pot fi stabilite, cele două părți beneficiază de proprietate comună asupra proprietății intelectuale.

                           2.

                           Partea care deține proprietatea intelectuală acordă celeilalte părți dreptul de a desfășura orice activități comune directe. Acest drept de acces se acordă cu scutire de la plata unei remunerații.

               (b)

               Cu excepția cazului în care există dispoziții contrare convenite în mod expres între părți, drepturilor de autor și drepturilor conexe ale părților li se aplică următoarele norme:

                           1.

                           Când una dintre părți publică, prin intermediul ziarelor și revistelor, a articolelor, a rapoartelor sau în orice altă formă, inclusiv prin imagini video și programe de calculator, date științifice și tehnice, informații sau rezultate generate de sau în legătură cu activitățile comune desfășurate în conformitate cu prezentul acord, acea parte depune toate eforturile pentru a obține, pentru cealaltă parte, licențe scutite de plata oricăror remunerații în toate statele unde este valabilă protejarea drepturilor de autor, pentru a traduce, reproduce, adapta, transmite și distribui publicului aceste lucrări.

                           2.

                           Toate copiile unei lucrări protejate prin drepturi de autor distribuite în mod public în condițiile stabilite la litera (b) punctul 1 indică numele autorului (autorilor), cu excepția cazului în care autorul (autorii) refuză expres să fie indicați. Ele poartă de asemenea o mențiune vizibilă cu privire la sprijinul și cooperarea părților.

               (c)

               Cu excepția cazului în care există dispoziții contrare convenite în mod expres între părți, informațiilor nedivulgate ale părților li se aplică următoarele norme:

                           1.

                           Când comunică celeilalte părți informațiile necesare pentru desfășurarea activităților comune directe, fiecare parte indică informațiile pe care dorește să le mențină nedivulgate.

                           2.

                           Partea care primește informațiile poate comunica, pe propria răspundere, informațiile nedivulgate organismelor sale sau persoanelor angajate de aceste organisme, în scopul expres al punerii în aplicare a prezentului acord.

                           3.

                           Cu consimțământul prealabil, exprimat în scris, al părții care furnizează informații nedivulgate, cealaltă parte poate difuza aceste informații pe un plan mai larg decât se prevede la litera (c) punctul 2. Părțile colaborează pentru elaborarea unor proceduri de solicitare și obținere a autorizației scrise prealabile necesare unei difuzări mai largi și fiecare parte acordă această autorizație în măsura în care o permit actele cu putere de lege și actele administrative proprii.

                           4.

                           Informațiile generate prin seminare, reuniuni, detașări de personal și utilizarea infrastructurii, reglementate de prezentul acord, rămân confidențiale atunci când aceluia care primește astfel de informații i se solicită, de către cel care le pune la dispoziția sa, să le conserve caracterul confidențial sau privilegiat, la momentul transferului de informații, în conformitate cu litera (c) punctul 1.

                           5.

                           În cazul în care una dintre părți constată că este în imposibilitatea sau este susceptibilă de a fi în imposibilitatea de a se conforma restricțiilor și condițiilor de difuzare menționate la punctul 2 litera (c), aceasta informează imediat cealaltă parte. În acest caz, părțile se consultă pentru a stabili atitudinea pe care urmează să o adopte.

         3.   DREPTURILE DE PROPRIETATE INTELECTUALĂ ALE ENTITĂȚILOR JURIDICE ALE PĂRȚILOR IMPLICATE ÎN ACȚIUNI COMUNE INDIRECTE

               (a)

               Fiecare parte se asigură că drepturile de proprietate intelectuală ale entităților juridice ale uneia dintre părțile participante la programele de cercetare și dezvoltare ale celeilalte părți, precum și drepturile și obligațiile conexe sunt consecvente cu actele cu putere de lege și actele administrative relevante și cu convențiile internaționale, inclusiv Acordul privind aspectele comerciale ale drepturilor de proprietate intelectuală, anexa 1C a Acordului de la Marrakech de înființare a Organizației Mondiale a Comerțului precum și Actul de la Paris din 24 iulie 1971 al Convenției de la Berna privind protecția operelor literare și artistice și Actul de la Stockholm din 14 iulie 1967 al Convenției de la Paris privind protecția proprietății industriale.

               (b)

               Fiecare parte se asigură că, în conformitate cu actele cu putere de lege și actele administrative proprii, entitățile juridice ale uneia dintre părți și care iau parte la programele de cercetare și dezvoltare operate de cealaltă parte au aceleași drepturi și obligații în ceea ce privește proprietatea intelectuală ca entitățile juridice ale celeilalte părți din cadrul aceleiași acțiuni comune indirecte.


title: Decizia Comisiei din 20 mai 1998 privind constituirea comitetelor de dialog sectorial, menite să promoveze dialogul între partenerii sociali la nivel european [notificată cu numărul C (1998) 2334] (Text cu relevanță pentru SEE)

text:
               05/Volumul 05

               RO

               Jurnalul Ofícial al Uniunii Europene

               101

         31998D0500

               L 225/27

               JURNALUL OFÍCIAL AL UNIUNII EUROPENE

      DECIZIA COMISIEI

   din 20 mai 1998
   privind constituirea comitetelor de dialog sectorial, menite să promoveze dialogul între partenerii sociali la nivel European
   [notificată cu numărul C (1998) 2334]
   (Text cu relevanță pentru SEE)
   (98/500/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   întrucât, în conformitate cu articolul 118b din tratat, Comisia trebuie să se străduiască să dezvolte dialogul dintre partenerii sociali la nivel european, ceea ce ar putea duce, dacă cele două părți consideră că acest lucru este de dorit, la relații bazate pe înțelegere;
   întrucât, în conformitate cu punctul 12 din Carta comunitară a drepturilor sociale fundamentale ale lucrătorilor, patronatul sau organizațiile patronale, pe de o parte, și organizațiile lucrătorilor, pe de altă parte, ar trebui să aibă dreptul de a negocia și a încheia acorduri colective în condițiile stabilite de legislațiile și practicile naționale. Dialogul care va fi purtat între cei doi parteneri sociali la nivel european poate duce, dacă părțile consideră că acest lucru este de dorit, la relații contractuale în special la nivel interprofesional și sectorial;
   întrucât propunerea Comisiei privind consolidarea dialogului social sectorial, formulată în Comunicarea sa din 18 septembrie 1996 privind dezvoltarea dialogului social la nivel comunitar (1), a fost primită foarte favorabil de către toate părțile implicate;
   întrucât Parlamentul European, în Rezoluția sa din 18 iulie 1997 (2), răspunzând comunicării Comisiei, a cerut să se acorde o importanță deosebită dialogului social sectorial, deoarece impactul reglementării sau dereglementării asupra ocupării forței de muncă în sectoarele economice poate fi evaluat cel mai bine în cadrul dialogului social;
   întrucât Comitetul Economic și Social, în avizul său din 29 ianuarie 1997 (3), răspunzând comunicării Comisiei, a arătat că dialogul sectorial trebuie să fie productiv, eficient și bine condus;
   întrucât situația din diferitele state membre demonstrează clar necesitatea ca cei doi parteneri sociali să participe activ la discuțiile cu privire la îmbunătățirea condițiilor de viață și de muncă în sectorul lor; întrucât existența unui comitet de dialog sectorial pe lângă Comisie reprezintă cel mai potrivit mijloc de a asigura o astfel de participare, prin crearea, la nivel comunitar, a unui forum reprezentativ pentru interesele socioeconomice implicate;
   întrucât Comisia trebuie să facă eforturi astfel încât componența și activitățile comitetelor de dialog sectorial să contribuie la promovarea egalității între femei și bărbați;
   întrucât comisiile mixte existente trebuie să fie înlocuite cu comitete de dialog sectorial; întrucât deciziile cu privire la crearea acelor comisii trebuie să fie abrogate,
   ADOPTĂ PREZENTA DECIZIE:
   Articolul 1
   Prin prezenta se înființează comitetele de dialog sectorial (denumite în continuare „comitetele”) în sectoarele în care partenerii sociali depun o cerere comună de participare la un dialog la nivel european și în care organizațiile care reprezintă partenerii sociali îndeplinesc următoarele criterii:

               (a)

               aparțin unor sectoare sau categorii specifice și sunt organizate la nivel european;

               (b)

               constau în organizații care sunt parte integrantă și recunoscută a structurilor de parteneriat social ale statelor membre, au capacitatea de a negocia acorduri și reprezintă mai multe state membre;

               (c)

               au structuri adecvate care asigură participarea lor eficientă la lucrările comitetelor.

         Articolul 2
   Fiecare comitet, pentru sectorul de activitate pentru care a fost creat:

               (a)

               este consultat cu privire la evoluțiile la nivel comunitar care au implicații sociale;

               (b)

               dezvoltă și promovează dialogul social la nivel sectorial.

         Articolul 3
   Reprezentanții celor doi parteneri sociali care iau parte la ședințele fiecărui comitet sunt în număr de maximum 40, existând un număr egal de reprezentanți ai delegațiilor patronatelor și ale lucrătorilor.
   Articolul 4
   Comisia invită reprezentanții să participe la ședințele comitetelor pe baza unei propuneri din partea organizațiilor partenerilor sociali care au prezentat cererea arătată la articolul 1.
   Articolul 5
   (1)   Fiecare comitet, împreună cu Comisia, își stabilește propriul regulament de funcționare.
   (2)   Comitetele sunt prezidate de un reprezentant al delegațiilor patronatelor și lucrătorilor sau, dacă aceștia prezintă o cerere comună, de un reprezentant al Comisiei.
   (3)   Comitetele se întrunesc cel puțin o dată pe an. Pentru fiecare reuniune a comitetului, cheltuielile de ședere și de deplasare sunt acoperite pentru cel mult 30 de reprezentanți ai partenerilor sociali.
   (4)   Comisia, cu consultarea partenerilor sociali, analizează periodic funcționarea comitetului sectorial și activitățile lor în diverse sectoare.
   Articolul 6
   În cazul în care Comisia a informat un comitet asupra faptului că un subiect discutat are legătură cu o chestiune de natură confidențială, membrii comitetului sunt obligați, fără a aduce atingere prevederilor articolului 214 din tratat, să nu divulge informațiile obținute la ședințele comitetului sau secretariatului său.
   Articolul 7
   (1)   Comitetele de dialog sectorial înlocuiesc comisiile mixte existente, astfel:

               (a)

               Comisia mixtă pentru transportul maritim, constituită în temeiul Deciziei 87/467/CEE (4) a Comisiei;

               (b)

               Comisia mixtă pentru aviația civilă, constituită în temeiul Deciziei 90/449/CEE (5) a Comisiei;

               (c)

               Comisia mixtă pentru navigația pe cursurile interioare, constituită în temeiul Deciziei 80/991/CEE (6) a Comisiei;

               (d)

               Comisia mixtă pentru transportul rutier, constituită în temeiul Deciziei 85/516/CEE (7) a Comisiei;

               (e)

               Comisia mixtă pentru căile ferate, constituită în temeiul Deciziei 85/13/CEE (8) a Comisiei;

               (f)

               Comisia mixtă pentru servicii de telecomunicații, constituită în temeiul Deciziei 90/450/CEE (9) a Comisiei;

               (g)

               Comisia mixtă pentru problemele sociale ale lucrătorilor agricoli, constituită în temeiul Deciziei 74/442/CEE (10) a Comisiei;

               (h)

               Comisia mixtă pentru problemele sociale din domeniul pescuitului maritim, constituită în temeiul Deciziei 74/441/CEE (11) a Comisiei;

               (i)

               Comisia mixtă pentru serviciile poștale, constituită în temeiul Deciziei 94/595/CE (12) a Comisiei.

         Cu toate acestea, comisiile constituite prin deciziile respective rămân în funcțiune până când comitetele de dialog sectorial constituite prin prezenta decizie încep să funcționeze, dar în orice caz nu mai târziu de 31 decembrie 1998.
   (2)   În conformitate cu articolul 1, comitetul de dialog sectorial înlocuiește și alte grupuri de lucru neoficiale prin care Comisia a promovat până în prezent dialogul social în unele sectoare care nu au fost incluse în nici o decizie a Comisiei de creare a unei comisii mixte.
   (3)   Deciziile menționate la alineatul (1) literele (a)-(i) se abrogă începând cu 1 ianuarie 1999.

      Adoptată la Bruxelles, 20 mai 1998.

            Pentru Comisie

         Pádraig FLYNN

            Membru al Comisiei

      (1)  COM(96) 448 definitiv.

      (2)  JO C 286, 22.9.1997, p. 338.

      (3)  JO C 89, 19.3.1997, p. 27.

      (4)  JO L 253, 4.9.1987, p. 20.

      (5)  JO L 230, 24.8.1990, p. 22.

      (6)  JO L 297, 6.11.1980, p. 28.

      (7)  JO L 317, 28.11.1985, p. 33.

      (8)  JO L 8, 10.1.1985, p. 26.

      (9)  JO L 230, 24.8.1990, p. 25.

      (10)  JO L 243, 5.9.1974, p. 22.

      (11)  JO L 243, 5.9.1974, p. 19.

      (12)  JO L 225, 31.8.1994, p. 31.


title: Decizia (UE) 2016/1022 a Consiliului din 17 iunie 2016 de abrogare a Deciziei 2010/401/UE privind existența unui deficit excesiv în Cipru

text:
               24.6.2016

               RO

               Jurnalul Oficial al Uniunii Europene

               L 166/14

         DECIZIA (UE) 2016/1022 A CONSILIULUI
   din 17 iunie 2016
   de abrogare a Deciziei 2010/401/UE privind existența unui deficit excesiv în Cipru
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 126 alineatul (12),
   având în vedere recomandarea Comisiei Europene,
   întrucât:

               (1)

               La 13 iulie 2010, prin Decizia 2010/401/UE a Consiliului (1) pe baza unei recomandări a Comisiei, Consiliul a decis, în conformitate cu articolul 126 alineatul (6) din Tratatul privind funcționarea Uniunii Europene (TFUE), că în Cipru exista un deficit excesiv. Consiliul a constatat că, potrivit datelor notificate de autoritățile cipriote în aprilie 2010, deficitul public atinsese 6,1 % din PIB în 2009, depășind astfel valoarea de referință de 3 % din PIB prevăzută în tratat. Datoria publică brută urma să atingă 62 % din PIB în 2010, situându-se deci peste valoarea de referință de 60 % din PIB prevăzută în tratat.

               (2)

               La 13 iulie 2010, în conformitate cu articolul 126 alineatul (7) din TFUE și cu articolul 3 alineatul (4) din Regulamentul (CE) nr. 1467/97 al Consiliului (2) și pe baza unei recomandări a Comisiei, Consiliul a adresat o recomandare Ciprului în sensul soluționării situației de deficit public excesiv până în 2012. Recomandarea Consiliului a fost făcută publică.

               (3)

               La 27 ianuarie 2011, Comisia a concluzionat că, pe baza informațiilor disponibile la momentul respectiv, Cipru luase măsuri care reprezentau un progres adecvat în direcția corectării deficitului excesiv în termenele stabilite de Consiliu. La 11 ianuarie 2012, Comisia a confirmat din nou faptul că Ciprul luase măsuri eficace în direcția unei corectări sustenabile și la timp a deficitului excesiv.

               (4)

               Autoritățile cipriote au solicitat asistență financiară din partea Uniunii, din partea statelor membre a căror monedă este euro și din partea Fondului Monetar Internațional (FMI), cu scopul de a sprijini revenirea economiei Ciprului la o creștere durabilă. La 25 aprilie 2013, Consiliul a adoptat Decizia 2013/236/UE (3), adresată Ciprului, cu privire la anumite măsuri specifice de reinstaurare a stabilității financiare și a creșterii sustenabile. În paralel, Cipru a beneficiat de asistență financiară prin Mecanismul european de stabilitate (MES). În acest context, la 26 aprilie 2013, autoritățile cipriote și Comisia, acționând în numele MES, au semnat un Memorandum de înțelegere privind condițiile specifice de politică economică.

               (5)

               La 16 mai 2013, Consiliul a hotărât, în conformitate cu articolul 3 alineatul (5) din Regulamentul (CE) nr. 1467/97, că Cipru a luat măsuri eficace, însă că, după adoptarea Recomandării Consiliului din 13 iulie 2010, au survenit evenimente economice negative neprevăzute, cu consecințe nefavorabile majore pentru finanțele publice. În consecință, pe baza unei recomandări a Comisiei, Consiliul a considerat că au fost îndeplinite condițiile prevăzute la articolul 3 alineatul (5) din Regulamentul (CE) nr. 1467/97 și a adoptat o nouă recomandare adresată Ciprului, în temeiul articolului 126 alineatul (7) din TFUE, prin care Cipru era invitat să pună capăt situației de deficit excesiv până în 2016.

               (6)

               La 6 septembrie 2013, Comisia a concluzionat că Cipru luase măsuri eficace pentru corectarea deficitului excesiv până în 2016 conform recomandării făcute de Consiliu la 16 mai 2013.

               (7)

               În conformitate cu articolul 10 alineatul (2) litera (a) din Regulamentul (UE) nr. 472/2013 al Parlamentului European și al Consiliului (4), Cipru a fost scutit de obligația unei raportări separate în cadrul procedurii de deficit excesiv și, în schimb, a efectuat raportarea în cadrul programului său de ajustare macroeconomică.

               (8)

               În martie 2016, Cipru și-a încheiat programul de ajustare economică pe trei ani, care a inclus punerea în aplicare a unei agende de reforme ambițioase și a contribuit la asigurarea stabilității financiare, la îmbunătățirea situației finanțelor publice și la reinstaurarea unei creșteri economice durabile.

               (9)

               În conformitate cu articolul 4 din Protocolul nr. 12 privind procedura aplicabilă deficitelor excesive, anexat la Tratatul privind Uniunea Europeană și TFUE, Comisia furnizează datele necesare pentru punerea în aplicare a procedurii. În cadrul aplicării protocolului respectiv, statele membre urmează să notifice datele privind deficitele și datoriile publice și variabilele conexe de două ori pe an, înainte de 1 aprilie și, respectiv, 1 octombrie, în conformitate cu articolul 3 din Regulamentul (CE) nr. 479/2009 al Consiliului (5).

               (10)

               Consiliul urmează să ia o decizie pentru a abroga decizia privind existența unui deficit excesiv pe baza datelor notificate. În plus, o decizie privind existența unui deficit excesiv urmează să fie abrogată numai în cazul în care previziunile Comisiei indică faptul că deficitul nu va depăși valoarea de referință de 3 % din PIB prevăzută în tratat pe perioada analizată în previziuni (6).

               (11)

               Pe baza datelor furnizate de Comisie (Eurostat) în conformitate cu articolul 14 din Regulamentul (CE) nr. 479/2009, ca urmare a notificării primite din partea Ciprului în aprilie 2016, a Programului de stabilitate din 2016 și a previziunilor de primăvară ale Comisiei în 2016, se justifică următoarele concluzii:

                           —

                           În 2015, deficitul public s-a ridicat la 1 % din PIB, ceea ce a însemnat un deficit sub valoarea de referință de 3 % din PIB prevăzută în tratat, cu un an înainte de termenul-limită stabilit de Consiliu. Această ameliorare a fost determinată de eforturile de consolidare bugetară și de atenuarea impactului punctual pe care măsurile de stabilizare a sectorului financiar l-au avut asupra deficitului din 2014.

                           —

                           Programul de stabilitate din 2016, prezentat de guvernul cipriot la 13 mai 2016, prevede un deficit public de 0,4 % din PIB în 2016 și de 0,5 % din PIB în 2017. Previziunile de primăvară ale Comisiei în 2016 preconizează un sold global de – 0,4 % din PIB în 2016 și de 0 % din PIB în 2017, în ipoteza menținerii politicilor actuale. Astfel, în perioada analizată în previziuni, deficitul ar trebui să rămână sub valoarea de referință de 3 % din PIB prevăzută în tratat.

                           —

                           Comisia estimează că soldul structural, care reprezintă soldul public general ajustat în funcție de ciclul economic și fără a include măsurile cu caracter excepțional și măsurile temporare, s-a îmbunătățit cu 6,6 % din PIB în perioada 2013-2015.

                           —

                           Ponderea datoriei publice brute în PIB a crescut la 108,9 % în 2015, de la 102,5 % în 2013, ca urmare a sprijinului public acordat sectorului financiar și contracției PIB-ului nominal. Previziunile Comisiei din primăvara anului 2016 estimează că datoria publică brută va rămâne stabilă în 2016 și va scădea la 105,4 % din PIB în 2017, în principal datorită creșterii PIB-ului nominal.

               (12)

               Începând din 2016, care este anul următor corectării deficitului excesiv, Cipru face obiectul componentei preventive a Pactului de stabilitate și de creștere și ar trebui să asigure respectarea obiectivului său pe termen mediu, inclusiv a criteriului de referință privind cheltuielile, și să facă, totodată, suficiente progrese în direcția respectării criteriului datoriei, în conformitate cu articolul 2 alineatul (1a) din Regulamentul (CE) nr. 1467/97. În acest context, este probabil de așteptat ca Cipru să respecte obiectivul său pe termen mediu în 2016, în timp ce pentru 2017 se preconizează o oarecare deviere de la respectivul obiectiv. Se estimează că soldul structural al Ciprului se va deteriora mai mult decât este permis în temeiul regulii tranzitorii privind datoria. În 2017 vor fi necesare măsuri suplimentare.

               (13)

               În conformitate cu articolul 126 alineatul (12) din TFUE, o decizie a Consiliului privind existența unui deficit excesiv se abrogă atunci când, din punctul de vedere al Consiliului, deficitul excesiv din statul membru în cauză a fost corectat.

               (14)

               Din punctul de vedere al Consiliului, deficitul excesiv din Cipru a fost corectat și, prin urmare, Decizia 2010/401/UE ar trebui să fie abrogată,

         ADOPTĂ PREZENTA DECIZIE:
   Articolul 1
   Dintr-o evaluare globală rezultă că situația deficitului excesiv din Cipru a fost corectată.
   Articolul 2
   Decizia 2010/401/UE se abrogă.
   Articolul 3
   Prezenta decizie se adresează Republicii Cipru.

      Adoptată la Luxemburg, 17 iunie 2016.

            Pentru Consiliu

            Președintele

         J.R.V.A. DJISSELBLOEM

      (1)  Decizia 2010/401/UE a Consiliului din 13 iulie 2010 privind existența unui deficit excesiv în Cipru (JO L 186, 20.7.2010, p. 30).

      (2)  Regulamentul (CE) nr. 1467/97 al Consiliului din 7 iulie 1997 privind accelerarea și clarificarea aplicării procedurii de deficit excesiv (JO L 209, 2.8.1997, p. 6).

      (3)  Decizia 2013/236/UE a Consiliului din 25 aprilie 2013 adresată Ciprului cu privire la anumite măsuri specifice de reinstaurare a stabilității financiare și a creșterii sustenabile (JO L 141, 28.5.2013, p. 32).

      (4)  Regulamentul (UE) nr. 472/2013 al Parlamentului European și al Consiliului din 21 mai 2013 privind consolidarea supravegherii economice și bugetare a statelor membre din zona euro care întâmpină sau care sunt amenințate de dificultăți grave în ceea ce privește stabilitatea lor financiară (JO L 140, 27.5.2013, p. 1).

      (5)  Regulamentul (CE) nr. 479/2009 al Consiliului din 25 mai 2009 privind aplicarea Protocolului privind procedura aplicabilă deficitelor excesive anexat la Tratatul de instituire a Comunității Europene (JO L 145, 10.6.2009, p. 1).

      (6)  În conformitate cu documentul intitulat „Specificații privind punerea în aplicare a Pactului de stabilitate și creștere și orientări referitoare la forma și conținutul programelor de stabilitate și de convergență”, din 3 septembrie 2012. A se vedea: http://ec.europa.eu/economy_finance/economic_governance/sgp/pdf/coc/code_of_conduct_en.pdf


title: Decizia 2010/694/PESC Consiliului din 17 noiembrie 2010 privind primirea temporară a anumitor palestinieni de către state membre ale Uniunii Europene

text:
               19.11.2010

               RO

               Jurnalul Oficial al Uniunii Europene

               L 303/13

         DECIZIA 2010/694/PESC CONSILIULUI
   din 17 noiembrie 2010
   privind primirea temporară a anumitor palestinieni de către state membre ale Uniunii Europene
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 27 octombrie 2009, Consiliul a adoptat Poziția comună 2009/787/PESC privind primirea temporară a anumitor palestinieni de către state membre ale Uniunii Europene (1), prin care se prelungea, pentru o nouă perioadă de 12 luni, valabilitatea permiselor naționale ale acestora de intrare și ședere pe teritoriul statelor membre menționate în Poziția comună 2002/400/PESC din 21 mai 2002 privind primirea temporară a anumitor palestinieni de către state membre ale Uniunii Europene (2).

               (2)

               Pe baza unei evaluări a aplicării Poziției comune 2002/400/PESC, Consiliul consideră că este oportună prelungirea valabilității permiselor respective pentru o nouă perioadă de 12 luni,

         ADOPTĂ PREZENTA DECIZIE:
   Articolul 1
   Statele membre menționate la articolul 2 din Poziția comună 2002/400/PESC prelungesc, pentru o nouă perioadă de 12 luni, valabilitatea permiselor naționale de intrare și ședere eliberate în conformitate cu articolul 3 din respectiva poziție comună.
   Articolul 2
   Consiliul evaluează aplicarea Poziției comune 2002/400/PESC în termen de șase luni de la adoptarea prezentei decizii.
   Articolul 3
   Prezenta decizie intră în vigoare la data adoptării.

      Adoptată la Bruxelles, 17 noiembrie 2010.

            Pentru Consiliu

            Președintele

         D. REYNDERS

      (1)  JO L 281, 28.10.2009, p. 6.

      (2)  JO L 138, 28.5.2002, p. 33.


title: 2011/567/UE: Decizia Parlamentului European din 10 mai 2011 privind închiderea conturilor Centrului de Traduceri pentru Organismele Uniunii Europene pentru exercițiul financiar 2009

text:
               27.9.2011

               RO

               Jurnalul Oficial al Uniunii Europene

               L 250/129

         DECIZIA PARLAMENTULUI EUROPEAN
   din 10 mai 2011
   privind închiderea conturilor Centrului de Traduceri pentru Organismele Uniunii Europene pentru exercițiul financiar 2009
   (2011/567/UE)
   PARLAMENTUL EUROPEAN,

               —

               având în vedere conturile anuale finale ale Centrului de Traduceri pentru Organismele Uniunii Europene pentru exercițiul financiar 2009,

               —

               având în vedere Raportul Curții de Conturi privind conturile anuale ale Centrului de Traduceri pentru Organismele Uniunii Europene pentru exercițiul financiar 2009, însoțit de răspunsurile Centrului (1),

               —

               având în vedere Recomandarea Consiliului din 15 februarie 2011 (05892/2011 – C7-0052/2011),

               —

               având în vedere articolul 276 din Tratatul CE și articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 2965/94 al Consiliului din 28 noiembrie 1994 de înființare a Centrului de Traduceri pentru Organismele Uniunii Europene (3), în special articolul 14,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0119/2011),

               1.

               aprobă închiderea conturilor Centrului de Traduceri pentru Organismele Uniunii Europene pentru exercițiul financiar 2009;

               2.

               încredințează Președintelui sarcina de a transmite prezenta decizie directorului Centrului de Traduceri pentru Organismele Uniunii Europene, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 338, 14.12.2010, p. 119.

      (2)  JO L 248, 16.9.2002, p. 1.

      (3)  JO L 314, 7.12.1994, p. 1.

      (4)  JO L 357, 31.12.2002, p. 72.